Q=2	C=1	SS=0	LS=0	PS=0	DC=0	LC=0	SD=0	BS=2	G0=127	G1=107	G2=46	DLID=az_RU	BODY=Јахшы үнсијјәт васитәсилә никаһынызы мөһкәмләндирин | Тәлим\n«Јериндә дејилән сөзләр, ҝүмүш ојмалар ичиндә гызыл алмалара бәнзәр» (СҮЛ. МӘС. 25:11).\nАнлајыш ҝөстәрмәк никаһда үнсијјәти неҹә мөһкәмләндирир?\nНәјә ҝөрә әрлә арвад бир-биринә һөрмәт ҝөстәрмәлидир?\nТәвазөкарлыг инкишаф етдирмәк никаһа неҹә тәсир ҝөстәрир?\n1. Јахшы үнсијјәтин никаһа һансы фајдасы вар?\n«МӘН һәјат јолдашымла вахт кечирмәјә даһа чох үстүнлүк верирәм, — дејә Канададан олан бир гардаш данышыр. — Онунла һиссләрими бөлүшәндә севинҹим икигат артыр, дәрд-сәрим азалыр». Австралијадан олан бир гардаш исә бөлүшүр: «Һәјат јолдашымла бирҝә кечирдијимиз 11 ил әрзиндә үнсијјәт етмәдијимиз бир ҝүн белә олмајыб. Арамызда етибарсызлыг, јахуд никаһымызын мөһкәмлијинә даир һеч бир шүбһәмиз јохдур. Бунун әсас сәбәби тез-тез вә долғун үнсијјәт етмәјимиздир». Коста-Рикадан олан бир баҹы гејд едир: «Јахшы үнсијјәт нәинки никаһымызы зәнҝинләшдирир, һәтта Јеһова илә вә бир-биримизлә мүнасибәтләримизи мөһкәмләндирир, бизи ширникдириҹи тәсирләрдән горујур вә мәһәббәтимизи артырыр».\n2. Әрлә арвадын үнсијјәтини нә чәтинләшдирә биләр?\n2 Һәјат јолдашынызла хош үнсијјәтдән севинҹ дујурсунуз, јохса буну етмәк сизә чәтин ҝәлир? Ајдын мәсәләдир ки, чәтинликләр гачылмаздыр, чүнки никаһ мәнсуб олдуғу мәдәнијјәтә вә алдығы тәрбијәјә ҝөрә бир-бириндән фәргләнән ики мүхтәлиф хасијјәтли гејри-камил инсанын бирлијидир (Ром. 3:23). Үстәлик, әрлә-арвадын үнсијјәт тәрзи мүхтәлиф ола биләр. Ҹон Готман вә Нан Силвер адлы мүтәхәссисләр дејирләр ки, «мүнасибәтләри узун мүддәт горујуб сахламаг үчүн ҹәсарәт, гәтијјәт вә дөзүмлүлүк тәләб олунур».\n3. Никаһларыны мөһкәмләндирмәкдә әрлә арвада нә көмәк едә биләр?\n3 Уғурлу никаһ ағыр зәһмәтин бәһрәсидир. Амма бунун нәтиҹәсиндә әрлә арвад түкәнмәз севинҹ әлдә едир. Бир-бирини севән ҹүтлүк бирҝә һәјатдан зөвг ала биләр (Ваиз 9:9). Исһагла Ребеканын (Ривга) никаһына нәзәр салаг (Јар. 24:67). Аилә гурдугдан бир мүддәт сонра белә онларын бир-биринә олан севҝиси сојумамышды. Бу ҝүн дә никаһда мүнасибәтләрини мөһкәм горујуб сахлајан бир чох ҹүтлүкләр вар. Ҝөрәсән, онларын сирри нәдәдир? Онлар өз фикирләрини вә һиссләрини бир-бирләринә ачыг вә мүлајим шәкилдә ифадә едир, еләҹә дә бир-бирләринә анлајыш, мәһәббәт, дәрин һөрмәт вә тәвазөкарлыг ҝөстәрирләр. Инди ҝөрәҹәјимиз кими, бу әсас кејфијјәтләри тәзаһүр етдирән ҹүтлүкләрин никаһында үнсијјәтә ҝедән јол һәмишә ачыгдыр.\n4, 5. Анлајыш ҝөстәрмәк әрлә арвадын бир-бирләрини даһа јахшы баша дүшмәләринә неҹә көмәк едә биләр? Нүмунә чәк.\n4 Сүлејманын мәсәлләри 16:20 ајәсиндә (Јени Дүнја тәрҹүмәси) дејилир: «Мәсәләјә анлајышла јанашан хејир тапар». Бу принсипи никаһ вә аилә һәјатына да аид етмәк олар. (Сүлејманын мәсәлләри 24:3 ајәсини оху.) Ән јахшы анлајышы вә һикмәти Аллаһын Кәламындан әлдә едә биләрик. Јарадылыш 2:18 ајәсиндән ҝөрүнүр ки, Аллаһ гадыны кишинин сурәти олараг јох, ону тамамламасы үчүн јарадыб. Бу, онун үнсијјәт етмәк тәрзинә дә өз тәсирини ҝөстәрир. Инсанлар бир-бириләриндән фәргләнсәләр дә, адәтән, гадынлар өз һиссләри, инсанлар вә мүнасибәтләр барәдә данышмағы хошлајырлар. Онлар үчүн сәмими вә сых үнсијјәт олдугҹа дәјәрлидир; бунунла онлар севилдикләрини һисс едирләр. Кишиләрин әксәријјәти исә һиссләри барәдә данышмаға бир о гәдәр мејилли дејилләр, онлар даһа чох иш, проблемләр вә онларын һәлли барәдә данышмағы хошлајырлар. Бунунла белә, кишиләр өзләринә гаршы һөрмәт ҝөзләјирләр.\n5 Бөјүк Британијадан олан бир баҹы гејд едир: «Әрим мәнә гулаг асмаг әвәзинә, проблемләри дәрһал һәлл етмәк истәјир». Баҹы изаһ едир ки, бу, ону чох мәјус едир, чүнки о, садәҹә әринин ону динләмәсини вә һиссләрини баша дүшмәсини истәјир. Бир әр дејир: «Һәјат јолдашымла тәзәҹә аилә гурдуғумуз заман мән онун һәр бир проблемини дәрһал һәлл етмәјә чалышырдым. Анҹаг чох кечмәмиш өјрәндим ки, о, мәним она диггәтлә гулаг асмағымы истәјир» (Сүл. мәс. 18:13; Јаг. 1:19). Анлајыш ҝөстәрән әр арвадынын һиссләрини нәзәрә алаҹаг вә она ујғун һәрәкәт етмәјә чалышаҹаг. Һәмчинин һәјат јолдашынын фикирләринин вә һиссләринин онун үчүн дәјәрли олдуғуну ҝөстәрәҹәк (1 Пет. 3:7). Гадын да, өз нөвбәсиндә, әринин нөгтеји-нәзәрини баша дүшмәјә чалышмалыдыр. Әрлә арвад Аллаһын онлара һәвалә етдији вәзифәни дәрк едәндә, гијмәтләндирәндә вә ону јеринә јетирәндә онларын бирлији үрәкачан олур. Үстәлик, онлар әл-әлә вериб мүдрик вә таразлы гәрарлар верә билирләр.\n6, 7. а) Ваиз 3:7 ајәсиндәки принсип әрлә арвада анлајыш ҝөстәрмәјә неҹә көмәк едә биләр? б) Гадын дәрракәли олдуғуну неҹә ҝөстәрә биләр, бәс әр, өз нөвбәсиндә, нә едә биләр?\n6 Бир-бирләринә анлајыш ҝөстәрән ҹүтлүкләр дәрк едирләр ки, «сусмағын өз вахты, данышмағын өз вахты» вар (Ваиз 3:1, 7). Он илдир ки, аилә һәјаты гурмуш бир баҹы өз тәҹрүбәси илә бөлүшүр: «Инди мән проблемләр барәдә данышмағын нә вахт ујғун олмадығыны баша дүшүрәм. Ҝөрәндә ки, әримин иши башындан ашыр, һәр һансы проблеми ачыб она демәк үчүн мүнасиб вахты ҝөзләјирәм вә нәтиҹәдә, сөһбәтимиз јахшы алыныр». Дәрракәли гадын «јериндә дејилән сөзләр»ин даһа тәсирли вә дәјәрли олдуғуну баша дүшәрәк нәзакәтлә данышмаға чалышыр. (Сүлејманын мәсәлләри 25:11 ајәсини оху.)\nХырда ишләр никаһда бөјүк сәмәрә верә биләр\n7 Мәсиһчи әр тәкҹә арвадына гулаг асмагла кифајәтләнмәмәли, һәмчинин өз һиссләрини ајдын шәкилдә бөлүшмәлидир. 27 илдир ки, евли олан бир ағсаггал дејир: «Үрәјимдәкиләри һәјат јолдашымла бөлүшмәк үчүн әлимдән ҝәләни едирәм». 24 илдир аилә гурмуш бир гардаш, адәтән, проблемләр барәдә данышмағы хошламадығыны дејир. О фикирләширди ки, проблемләр барәдә данышмаса, онлар өз-өзүнә јох олаҹаг. Анҹаг гардаш әлавә едәрәк дејир: «Мән һиссләрими бүрузә вермәјимин зәифлик әламәти олмадығыны баша дүшдүм. Фикирләрими ифадә етмәкдә чәтинлик чәкәндә дүзҝүн сөзләр тапмаг вә онлары дүзҝүн тәрздә ифадә етмәк үчүн дуа едирәм. Сонра дәриндән нәфәс алыб данышмаға башлајырам». Мүнасиб мәгам сечмәк дә олдугҹа ваҹибдир. Мәсәлән, әрлә арвад буну тәкликдә ҝүндәлик ајәни мүзакирә едәркән вә ја Мүгәддәс Китабы охујаркән едә биләрләр.\n8. Үнсијјәтләрини јахшылашдырмаг истәкләринин олмасы үчүн әрлә арвада нә көмәк едә биләр?\n8 Һәм әрин, һәм арвадын дуа етмәси вә үнсијјәт етмәк баҹарығыны јахшылашдырмаға ҹан атмасы олдугҹа ваҹибдир. Әмин ола биләрсиниз ки, әввәлки вәрдишләри тәрҝитмәк елә дә асан олмајаҹаг. Анҹаг әҝәр әрлә арвад Јеһованы севирсә, Ондан мүгәддәс руһ диләјирсә вә евлиликләринә мүгәддәс бир шеј кими јанашырса, онда онларда белә бир истәк јаранаҹаг. 26 илдир ки, әрдә олан бир баҹы дејир: «Әримлә мән Јеһованын никаһа олан нөгтеји-нәзәринә ҹидди јанашдығымыз үчүн ајрылмаг һеч ағлымызын уҹундан белә кечмир. Бу сәбәбдән проблемләри бирҝә мүзакирә едәрәк һәлл етмәк үчүн чохлу ҝүҹ сәрф едирик». Аллаһа бу ҹүр садиг галан ҹүтлүкләр Ону севиндирәҹәк вә Ондан хејир-дуа алаҹаглар (Мәз. 127:1).\nМӘҺӘББӘТ ИНКИШАФ ЕТДИРИН\n9, 10. Әрлә арвад араларындакы мәһәббәт телләрини неҹә мөһкәмләндирә биләрләр?\n9 «Камил бирлик јаратмаға» гадир олан мәһәббәт никаһда ән ваҹиб кејфијјәтдир (Колос. 3:14). Әрлә арвад јахшы вә пис ҝүндә бирҝә аддымладыгҹа әсил мәһәббәт даһа да артыр. Онлар јахын дост олур вә бирликдә олмагдан севинҹ дујурлар. Әслиндә, никаһы мөһкәмләндирмәк үчүн, филмләрдә вә телевизијада ҝөстәрилдији кими, бөјүк ишләр ҝөрмәк тәләб олунмур. Бунун үчүн даима хырда ишләр ҝөрмәк, мәсәлән, бир-бирини сәмими-гәлбдән гуҹагламаг, хош сөз сөјләмәк, диггәт ҝөстәрмәк, ҝүләрүз олмаг вә гајғы илә: «Ҝүнүн неҹә кечди?» — дејә сорушмаг кифајәтдир. Бу ҹүр хырда ҹәһдләр никаһда бөјүк сәмәрә верә биләр. 19 илдир аилә сәадәтинә саһиб олан бир ҹүтлүк дејир ки, онлар ҝүн әрзиндә һал-әһвал тутмаг үчүн бир-бирләринә зәнҝ едир вә месаж јазырлар.\n10 Мәһәббәт һәмчинин ҹүтлүкләри бир-бирләрини јахындан танымаға тәшвиг едир (Филип. 2:4). Гејри-камил олмаларына бахмајараг, бу ҹүр танышлығын сајәсиндә онларын мәһәббәти бирә-беш артыр. Адәтән, уғурлу никаһ јериндә сајмыр, әксинә, заман кечдикҹә зәнҝинләшир вә мөһкәмләнир. Јахшы оларды ки, аиләли инсанлар өзләриндән сорушсунлар: «Һәјат јолдашымы нә дәрәҹәдә јахшы таныјырам? Истәнилән мәсәләјә даир онун фикирләрини вә һиссләрини баша дүшүрәмми? Илк дәфә онда мәни ҹәлб едән кејфијјәтләрин үзәриндә тез-тезми дүшүнүрәм?»\n11. Никаһын уғурлу олмасы үчүн һөрмәт нәјә ҝөрә ваҹибдир? Нүмунә чәк.\n11 Һәтта бир-бирини севән ән хошбәхт ҹүтлүкләрин белә никаһы мүкәммәл олмур вә онлар арасында фикир ајрылығы гачылмаздыр. Ибраһимлә Саранын да фикирләри һәр заман үст-үстә дүшмүрдү (Јар. 21:9—11). Амма бу, онларын мүнасибәтләринә хәләл ҝәтирмирди. Нәјә ҝөрә? Чүнки онлар бир-бирләринин ләјагәтинә һөрмәтлә јанашырдылар. Буну Ибраһимин Сара илә данышыг тәрзиндән ҝөрмәк олар (Јар. 12:11, 13). Сара исә, өз нөвбәсиндә, Ибраһимә табе олур вә ону ағасы һесаб едирди (Јар. 18:12). Әрлә арвад арасында һөрмәт олмајанда бу, онларын данышыг тәрзиндә вә сәс тонунда өзүнү бүрузә верир (Сүл. мәс. 12:18). Әҝәр онлар проблемин көкүнү һәлл етмәсәләр, никаһлары фаҹиә илә нәтиҹәләнә биләр. (Јагуб 3:7—10, 17, 18 ајәләрини оху.)\n12. Нәјә ҝөрә јени евләнәнләр бир-бирләри илә һөрмәтҹил шәкилдә данышмаг үчүн хүсусилә сәј ҝөстәрмәлидирләр?\n12 Јени евләнәнләр бир-бирләри илә меһрибан вә һөрмәтҹил тәрздә данышмаг үчүн хүсусилә сәј ҝөстәрмәлидирләр; беләҹә, сәрбәст вә сәмими үнсијјәт аб-һавасы јаранаҹаг. Бир әр изаһ едир ки, евлиликләринин биринҹи илиндә һәјат јолдашы илә бир-бириләринин һиссләрини, вәрдишләрини вә тәләбатларыны баша дүшә билмирдиләр. Бу да бәзән онлары мәјус едирди. Анҹаг мәсәләјә таразлы шәкилдә вә јумор һисси илә јанашмалары бу әр-арвада араларындакы јахшы мүнасибәтләри горујуб-сахламаға көмәк етди. Һәмин әр тәвазөкарлыг ҝөстәрмәјин, сәбирли олмағын вә Јеһоваја бел бағламағын да ваҹиб олдуғуну гејд едир. Бу, һәр биримиз үчүн неҹә дә ҝөзәл мәсләһәтдир!\nӘСИЛ ТӘВАЗӨКАРЛЫГ ҜӨСТӘРИН\n13. Сағлам вә хошбәхт никаһа саһиб олмаг үчүн нәјә ҝөрә тәвазөкарлыг ваҹиб амилдир?\n13 Әрлә арвад арасындакы јахшы үнсијјәти бағын ичи илә ахан сакит вә сәссиз суја бәнзәтмәк олар. Су кими, үнсијјәтин дә бу ҹүр ахарлы олмасында тәвазөкарлыг ваҹиб рол ојнајыр (1 Пет. 3:8). «Тәвазөкарлыг проблемләри һәлл етмәјин ән кәсә јолудур, чүнки инсаны “бағышла” демәјә тәшвиг едир», — дејә 11 илдир евли олан бир гардаш дејир. 20 илдир хошбәхт аиләјә саһиб олан бир ағсаггал бөлүшүр: «Бәзән “бағышла” демәк, “сәни севирәм” демәкдән даһа ваҹибдир». О әлавә едир: «Тез бир заманда тәвазөкарлыг ҝөстәрмәји өјрәнмәјин үсулларындан бири дуа етмәкдир. Һәјат јолдашымла мән бирликдә Јеһоваја дуа едәркән гејри-камил олдуғумузу вә Онун неҹә хејирхаһ олдуғуну хатырладырыг. Бу сөзләри өтәри дилә ҝәтирмәк мәнә һәр шејә дүзҝүн нөгтеји-нәзәрдән бахмаға көмәк едир».\nНикаһынызда јахшы үнсијјәти горујуб сахлајын\n14. Гүрур никаһа неҹә тәсир едә биләр?\n14 Лакин гүрур һеч дә инсанлар арасында барышыға ҝәтириб чыхармыр. Инсанда үзр истәмәк истәјини вә ҹәсарәтини өлдүрдүјү үчүн гүрур үнсијјәтә әнҝәл јарадыр. Гүрурлу инсан «үзр истәјирәм, мәни бағышла» демәк әвәзинә, өзүнә бәраәт газандырыр. О, сәһвини бојнуна алмыр, әксинә, башгаларыны ҝүнаһландырыр. Кимсә онун хәтринә дәјәндә о, сүлһү горумаг әвәзинә, дәрһал инҹијир, һәтта, ола билсин, һәмин инсаны аҹыламагла вә ја диндирмәмәклә ондан гисас алыр (Ваиз 7:9). Бәли, гүрур никаһы учурума сүрүкләјә биләр. Јахшы оларды ки, Мүгәддәс Китабын: «Аллаһ мәғрурлара гаршы чыхыр, тәвазөкарлара исә лүтф ҝөстәрир», — сөзләрини јаддан чыхармајаг (Јаг. 4:6).\n15. Ефеслиләрә 4:26, 27 ајәләриндәки принсипи тәтбиг етмәклә әрлә арвад араларында јаранан фикир ајрылығыны неҹә арадан галдыра биләрләр?\n15 Гүрурун һеч вахт бизә үстүн ҝәлмәјәҹәјини дүшүнмәк садәлөвһлүк оларды. Биз бу проблеми сезмәли вә дәрһал арадан галдырмалыјыг. Һәвари Павел мәсиһчиләрә демишди: «Гој һирсиниз ҝүн батмамыш сојусун, Иблисә фүрсәт вермәјин» (Ефес. 4:26, 27). Аллаһын Кәламына мәһәл гојмамаг лазымсыз ағры-аҹыја сәбәб олаҹаг. «Елә вахтлар олур ки, биз Ефеслиләрә 4:26, 27 ајәләрини тәтбиг етмирик, — дејә бир баҹы ҝилејләнир. — Белә һалларда ҝеҹәни сәһәрәҹән ҝөзүмә јуху ҝетмир!» Анҹаг барышмаг мәгсәди илә проблемләри мүнасиб тәрздә мүзакирә етмәк неҹә дә јахшы оларды! Әлбәттә, гәзәбләринин сојумасы үчүн әрлә арвадын бир-бирләринә бир аз вахт вермәләри лазым ҝәлә биләр. Һәмчинин онлар һәлимлик руһу тәзаһүр етдирмәк үчүн дуада Јеһовадан көмәк истәмәлидирләр. Бунун сајәсиндә онлар диггәти өз һиссләринә јох, проблемин һәллинә ҹәмләјә биләҹәкләр. (Колослулара 3:12, 13 ајәләрини оху.)\n16. Тәвазөкарлыг әрлә арвада бир-бирләринин мүсбәт ҹәһәтләрини ҝөрмәјә неҹә көмәк едир?\n16 Һәлимлик вә тәвазөкарлыг әрлә арвада диггәти бир-бирләринин мүсбәт ҹәһәтләринә ҹәмләмәјә көмәк едир. Тутаг ки, гадын хүсуси баҹарыға маликдир вә о, бу баҹарығындан өз аиләсинин рифаһы үчүн истифадә едир. Әҝәр онун әри һәлим вә тәвазөкар олса, онда арвадынын ону алчалтдығыны дүшүнмәјәҹәк, әксинә, үрәкләндирмәклә ону севдијини вә гијмәтләндирдијини ҝөстәрәҹәк (Сүл. мәс. 31:10, 28; Ефес. 5:28, 29). Ејни заманда һәлим вә тәвазөкар арвад да өз габилијјәтләрини ҝөзә сохараг әрини алчалтмаға чалышмајаҹаг. Ахы онлар «бир бәдән»дирләр, бирини инҹидән шеј, о бирини дә инҹидир (Мат. 19:4, 5).\n17. Индики зәманәдә никаһларын хошбәхт олмасына вә Јеһоваја иззәт ҝәтирмәсинә нә көмәк едә биләр?\n17 Шүбһә јохдур ки, сиз дә никаһынын, Ибраһимлә Саранын, Исһагла Ребеканын никаһы кими, сөзүн әсил мәнасында, хошбәхт, узунөмүрлү олмасыны вә Јеһоваја иззәт ҝәтирмәсини истәјирсиниз. Әҝәр беләдирсә, Аллаһын никаһа даир нөгтеји-нәзәрини мәнимсәјин. Анлајышы вә мүдриклији Онун Кәламында ахтарын. Бир-бириниздә олан јахшы кејфијјәтләри гијмәтләндирсәниз, мәһәббәтиниз бирә-беш артаҹаг (Нәғмә. н. 8:6). Өзүнүздә тәвазөкарлыг хүсусијјәтини јетишдирмәк үчүн вар-ҝүҹүнүзлә чалышын. Һәјат јолдашынызла һөрмәтҹил тәрздә рәфтар един. Бүтүн бунлара әмәл етсәниз, никаһыныз һәм сизә, һәм дә сәмави Атаныза севинҹ ҝәтирәҹәк (Сүл. мәс. 27:11). Әслиндә, сизин һиссләриниз 27 илдир ки, евли олан бир әрин һиссләри илә үст-үстә дүшүр. О, һәјат јолдашы барәдә јазыр: «Онсуз һәјатымы тәсәввүр едә билмирәм. Никаһымыз ҝүнү-ҝүндән мөһкәмләнир. Бу, Јеһоваја олан мәһәббәтимизин вә мүнтәзәм үнсијјәтимизин сајәсиндәдир».


Q=13	C=6	SS=4	LS=6	PS=4	DC=1	LC=0	SD=0	BS=1	G0=66	G1=57	G2=34	DLID=az_RU	BODY=Təhlükəylə üz-üzə - Təhlükəylə üz-üzə - Tarix - Etiqat, Tarix, Fəlsəfə, Dini yaradıcılıq - Islam kitabxanasi\nMain » Files » Tarix » Təhlükəylə üz-üzə\n2012-01-31, 8:46 PM\nВӘҺҺАБИЛИЈИН ИДЕОЛОЖИ ӘСАСЛАРЫ ПУЧДУР\nВәһһабилик әгидәсинин идеоложи әсасларынын мәнбәји једди әср өнҹә јашамыш Ибн Тејмијјә ады илә мәшһур олан Әһмәд ибн Әбдүл-һәлим ибн Әбдүс-сәлам ибн Тејмијјә Һәранинин әсәрләри олмушдур. Одур ки, Вәһһабилијин јаранмасында ибн Тејмијјәнин дә азғыын фикирләринин ролу бөјүкдүр. Вәһһабиләр онун әгидәсини гәбул едәрәк Аллаһ-Тәаланын ики әли, бармаглары, ајағы, ҝөзү, гулағы, сифәти вә саир үзвләринин олдуғуна инанырлар, бүтөвлүкдә исә Аллаһы ҹисим билирләр. О, һәтта Аллаһын әршин үстүндә отурдуғуну вә орадан јер үзүнә ендијини иддиа едир. Бүтүн Ислам алимләри онун бу фикирләринин Ислам дининдән кәнар олдуғуну билдирмишләр. Ибн Тејмијјә өз ''Минһаҹәс-сүннә'' әсәриндә Пејғәмбәр вә имамларын гәбирләринин зијарәт едилмәсини һарам елан етмишдир. Бу фәтва тарихән вәһһабиләрин товһид бајрағы алтында мүбаризә апардыглары әсас мәсәләләрдән биридир. Һалбуки Пејғәмбәр(с) сүннәсиндә гәбри зијарәт етмәк саваблы әмәлләрдән бири һесаб олунур. Пејғәмбәр(с) өзү Бәги гәбристанлығына дәфәләрлә ҝәлмиш, орада ујујан шәһидләри зијарәт етмишдир. Вәһһабиләр исә буну ширк вә һарам сајырлар.\nИбн Тејмијјәнин белә азғын фикирләрә дүшмәси имансызлығындан, бәзи һәдис вә рәвајәтләри дүзҝүн баша дүшмәмәсиндән, Гурани-Кәримин јалныз заһиринә инанмасындан ирәлли ҝәлмишдир. Өз заманынын бүтүн шиә вә сүннү алимләри тәрәфиндән нә өзү, нә дә фикирләри гәбул едилмәмишдир, о һәмишә алимләрин тәнгид атәшинә тутулмушдур.\nБелә бир суал мејдана чыхыр ки, ҝөрәсән, бу батил мәзһәб нијә онун баниси Мәһәммәдин өз адыјла ''Мәһәммәдијјә'' кими танытдырылмајыб, ''Вәһһабијјә'' адландырылыб? Бунун сәбәби будур ки, бу мәзһәбә табе оланлар буну Пејғәмбәр(с)-ин ады илә бир нөв бағлылыг вә шәриклијини дујуб бу нисбәтдән дә, суи-истифадә етмәсинләр. Јәни бу ады онлара гејри-вәһһабиләр вериб.\nВӘҺҺАБИЛИК ЗӘИФ ДАЈАГЛАР ҮСТҮНДӘ\nӘлбәттә вәһһабилијин јаранма тарихиндә јәһудиләрин дә әли олмасы факты данылмаздыр. Лап әввәлләрдән сәудларла јәһудиләрин әлагәләринин олмасы да китабларда факт олараг гејд олунуб. Јәһудиләрин тарих боју Ислам вә мүсәлманлар әлејһинә ҹан-фәшанлыгла чалышмалары, баҹардыглары гәдәр зәрбә вурмаг истәкләри вәһһабилијин јаранмасында да өз јерини тапмышдыр. Сәудларла көклү гоһумлуг әлагәләри олан јәһудиләр, Исламда бөјук тәфригә сала биләҹәк бу фиргәнин јаранмасына јардым етмишләр, Сәудлары тәһрик едән дә мәһз онлар олмушлар.\nВәһһабилијин бир идеоложи ҹәрәјан кими формалашмасында Пејғәмбәр(с)-ин вәфатындан бир нечә әср сонра јазылмыш китаблар (сүннәләр) чох тәсирли рола малик олмушдур. Хүсусилә һәдисчи Бухаринин вә һәдисчи Мүслимин сәһиһ әсәрләри (''Сәһиһ-Мүслим'', ''Сәһиһ-Бухари'') вәһһабиләрин Гурани-Кәрим дәрәҹәсиндә истинад етдикләри мәнбә һесаб едилир. Инди ҝәтирәҹәјимиз ики һәдис һәгигәти бир аз да ајдынлашдыраҹаг. Мәлумдур ки, вәһһабилик Нәҹд вилајәтиндә мејдана ҝәлиб. Мәһәммәд ибн Әбдүл-Вәһһаб да оралыдыр. Сәһиһ-Бухари, Фитән китабы, фәсил-16, һәдис-7094-дә Ибн Өмәрдән белә рәвајәт олунур ки, бир ҝүн бөјүк Ислам Пејғәмбәри Һәзрәт Мүһәммәд(с) белә бир дуа етди: ''Еј Аллаһ! Шамы вә Јәмәни бизим үчүн (Ислам үчүн) бәрәкәтли ет!'' Буну үч дәфә тәкрар етди. Әтрафында оланлардан бәзиләри дедиләр: ''Ја Рәсуләллаһ! Нәҹди дә дуа ет.'' Пејғәмбәр(с) јенә дә үч дәфә һәмин дуаны тәкрар етди (''Еј Аллаһ! Шамы вә Јәмәни бизим үчүн бәрәкәтли ет!''). Јенә дә дедиләр: ''Ја Рәсуләллаһ! Нәҹди дә дуа ет .'' Пејғәмбәр(с) јенә дә үч дәфә һәмин дуаны тәкрар етди (''Еј Аллаһ! Шамы вә Јәмәни бизим үчүн бәрәкәтли ет!''). Дедиләр: ''Ја Рәсуләллаһ! Нәҹди нијә дуа етмәдин?'' О Һәзрәт(с) ҹаваб верди: ''Нәҹд зәлзәләләр, фитнәләр вә шејтанын чыхаҹағы јердир.''\nНәҹдин тарихиндә вәһһабилијин орада јаранмасындан башга бир јадда галан һадисә јохдур. Һәгитәтән дә Ислам Пејғәмбәри(с) доғру бујурмушдур ки, позғун фикирләр, азғын әгидәләр, дининдән дөнәнләр, шејтана ујанлар вә Ибн Әбдүлвәһһабын симасында шејтан Нәҹддән чыхмышдыр.\nСәһиһ-Бухари, Төвһид китабы, фәсил-57, һәдис 7562-дә исә Хидридән белә рәвајәт олунур ки, Пејғәмбәр(с) бујурмушдур: ''Мәшригдән (Шәргдән-ҝүндоғандан) бир груп инсанлар чыхаҹаг ки, онлар Гураны охујаҹаглар, анҹаг она әмәл етмәјәҹәкләр. Јај камандан чыхдығы кими онлар да диндән чыхаҹаглар. Јај камана гајытмадығы кими онлар да динә гајытмајаҹаглар.'' Сорушдулар: ''Ја Рәсуләллаһ! Онларын әламәтләри нә олаҹаг?'' О Һәзрәт(с) ҹаваб верди: ''Онлар саггалларыны ја гырхарлар, ја сахлајарлар (узадарлар).'' Биз бунун мисалыны ҝөзүмүзлә ҝөрдүк, өзүнү нә сүннү, нә дә шиә адландыранлар узун саггал сахлајырдылар, бир мүддәт бундан әввәл онлар саггалларыны гырхдылар. Һал-һазырда бизим ''мүслим''-ләр ја саггаллыдырлар, ја саггалсыз. Өзләрини һәр бир фиргәчиликдән кәнар, әсл мүсәлман кими танытдырмаг истәјәнләр әслиндә ән бөјүк һәрби-сијаси-идеоложи бир фиргәнин ардыҹылларыдырлар вә өзләри дә бир фиргәнин үзвүдүрләр. Унутмаг олмаз ки, мөтәбәр китабларда гејд олунан сәһиһ рәвајәтләрә әсасән Ислам Пејғәмбәри(с) өзүндән сонра мүсәлманлар арасына ихтилаф дүшәҹәјини вә онларын тәригәтләрә вә мәзһәбләрә бөлүнәҹәкләрини хәбәр вермишди. Лакин о Һәзрәт(с) гејд етмишди ки, бу мәсләкләрдән јалныз бири һагг олаҹаг вә онун ардынҹа ҝедәнләр ниҹат тапаҹаглар. Ниҹат тапан фиргә исә сөзсүздүр ки, Гуран вә Пејғәмбәр сүннәсинә дүзҝүн әмәл едәнләрдир, вәһһабиләр исә бундан чох-чох узагдырлар. Ән дүзҝүн јол исә тәригәтчилик овуна сон гојмаг, зорла һеч кәси мәзһәбиндән дөндәрмәмәк, һамынын гәбул етдији үмуми Ислам принсипләрини рәһбәр тутараг Ислам вә мүсәлманларын дүшмәнләри мүгабилиндә бир олмаг вә сырф елми-дини арашдырмалара вә мүбаһисәләрә үстүнлүк вермәкдир. Халгын дини савадсызлығындан истифадә едиб онлары алдатмаг, кечмишиндән дөндәрмәк, мадди бөһран ичиндә јашајан инсанлары һәр һансы маддијјатла алдадыб дининдән, мәзһәбиндән дөндәрмәк ән азы мүсәлманларын арасына ихтилаф салмагдыр.\nБАТИЛ ИДЕЈАНЫН ТӘРӘФДАРЛАРЫ\nЈухарыда гејд олунан рәвајәтләр мүхтәлиф Ислам фиргәләринин әксәријјәтинин хүсусән дә вәһһабиләрин гәбул етдикләри мөтәбәр һәдис китабларындандыр. Әлбәттә һал-һазырда әлдә олунан мәлумата әсасән о китаблара да әл ҝәздириб, јени нәшр еләтдирирләр. Белә ки, Әһли-бејт(ә) һаггында өз әгидәләринин зиддинә аид олан рәвајәтләри бу китаблардан чыхарырлар. Лакин артыг елм инкишаф едиб вә бу китабларын елә өзләри тәрәфиндән чап едилән нүсхәләри мүсәлманларын әлиндәдир. Биз исә Бејрутда чап олунмуш нүсхәләрдән ситат ҝәтирирдик.\nБәли, вәһһабиләр бу китаблара сөјкәнәрәк, орада гејд олунан бәзи иддиалары рәһбәр тутараг Пејғәмбәр(с) дөврүндә вә ондан сонра сәһабә вә табеин заманында Әрәбистан јарымадасында мөвҹуд олан әнәнәләри дини әнәнә кими гәбул едир, орта әср әрәб мәдәнијјәти вә мәишәтини дин кими гәләмә верирләр. Вәһһабилик бајрағы алтында онлар бу мәдәнијјәт вә адәт-әнәнәләри дирчәлтмәјә чалышыр. Исламын илкин чағларында әрәб гәбиләләринә хас олан бир чох хүсусијјәтләри, о ҹүмләдән ҝејим, мәишәт гајдаларыны Пејғәмбәр(с) сүннәси адландырараг дини рәнҝ илә бојајырлар. Бунунла да әслиндә Аллаһ-Тәаланын назил етдији Гурани-Кәримдә мөвҹуд олан ҝерчәк вә мүтәрәгги дәјәрләр кәнара атылыр, мүртәҹе руһлу фундаментализм вә екстремизм мејдана ҝәлир. Вәһһабиләр Гуран ајәләрини дејил, једдинҹи әсрин әрәб мәдәнијјәтини сүннә вә һәдисләр васитәсилә дини дәјәр кими әрсәјә чыхарырлар. Онлар догматизмә варараг сол әллә јемәк јемәји, топугдан ашағы шалвар ҝејинмәји, гәбир зијарәтини, шәкил чәкдирмәји вә даһа нәләри һарам сајыр, Ислам динини сөнүк вә мүртәҹе бир һала ҝәтириб чыхарырлар. Вәһһабиләр бу әгидәни гәбул етмәјәнләри ''рафизинә'', ''мүшрик'' адландырыр вә онлары өлдүрмәји саваб сајырлар, динимизи вәһшилик кими бәшәријјәтә тәгдим едирләр. Пејғәмбәр(с) сүннәси пәрдәсинә бүрүнмүш, әслиндә исә әрәб шовинизми характери дашыјан сәләфилик идеолоҝијасы Азәрбајҹандадыр. Тарих боју Имамзадәләр вәтәни кими танынан Азәрбајҹан бу ҝүн Вәһһаби тәһлүкәси илә үз-үзә галыб. Јаделлиләр Азәрбајҹаны һәмишә Әһли-бејтсевәрләр мәканы кими таныјыблар. Бу ҝүн исә Азәрбајҹанын мүхтәлиф шәһәр вә рајонларында, хүсусилә пајтахтымыз олан Бакыда вәһһабиләр мәскән салмыш, шәһәрин мәркәзиндә ганунсуз – һеч бир рәсми иҹазә алынмадан ''Әбу Бәкр'' адлы мәсҹид тикдирмиш, бундан әлавә рајонларда да өз батил әгидәләрини јајан мәсҹидләр уҹалтмышлар. Бунунла да онлар өз батил әгидәләри илә халгын фикрини зәһәрләмәклә мәшғулдурлар. Һәм мәсҹидләриндә, һәм дә бир нечә диҝәр јердә ачдыглары ''Мүслим'' дини аваданлыг мағазаларындан әсл тәблиғат машыны кими истифадә едир, өз азғын вә шовинист фикирләрини јајырлар. Хүсусилә сон заманларда гачгын чечен вәһһабиләринин дә онлара гошулмасы Азәрбајҹаны әсл тәһлүкә гаршысында гојмушдур. Мүсәлман Азәрбајҹан халгы Пејғәмбәр(с) вә онун әһли-бејтинә ашиглији илә таныныб. Бунлары нәзәрә алсаг ҝөрәрик ки, вәһһабилик дини тәһлүкә олмагла јанашы, һәм дә милли тәһлүкәдир. Бу ҝүн халгымыз өз көкүнә, әнәнәләринә вә милли-мәнәви дәјәрләринә тамамилә зидд олан бир идеолоҝија илә үз-үзә галыб. Онлар һәр бир гејри-вәһһабинин ганынын төкүлмәсини, ҹаныны, малыны һалал билир. Һәрчәнд һал-һазырда өз әгидәләрини һәләлик аз-аз бәјан едирләр, лакин һәгигәт вә онларын тарихи ҝөз габағындадыр. Бу түлкү ҹилдинә ҝирмиш гурдлардан өзүмүзү горумалыјыг. Аллаһ бизим һәр биримизи бу шејтан торундан горусун. АМИН!\nНамиг Тофиг оғлу Бабаханов\nCategory: Təhlükəylə üz-üzə | Added by: Islam_Kitabxanasi\nViews: 658 | Downloads: 0 | Rating: 0.0/0


Q=17	C=5	SS=2	LS=5	PS=2	DC=5	LC=0	SD=0	BS=1	G0=27	G1=13	G2=4	DLID=az_RU	BODY=Јушә илә Калиб дә 12 кәшфијјатчынын арасындадыр | Ушаглар үчүн Мүгәддәс Китаб һекајәләри\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Алманија жест дили Америка жест дили Валенсија Вјетнам Галисија дили Данимарка Еквадор жест дили Индонезија Исвеч Италија жест дили Кирибати Конго Литва Македонија Мексика жест дили Мјанма Ниас Нидерланд Ниҝериа пиҹини Норвеч Понапе Самоа Сејшел креолу Таити Украјна Фиҹи Хмонг (ағ) Чин (мандарин, садәләшдирилмиш) Чин (мандарин, әнәнәви) адангме албан алман амһара африкаанс ачоли ашағы алман баса (Камерун) баск батак (каро) бикол бислама болгар булу варај везо венда волајта га газах ган гарифуна гуарани гуахиро гырғыз дхолуо еве едо ермәни естон ефик зулу ибан ибинда ибо илок инҝилис ирланд исоко испан италјан кабовердиану кабре каннада каонде карен (сго) каталан кекчи кечуа (Анкаш) кечуа (Ајакучо) кечуа (Куско) киконго кикујју кимбунду кинјаруанда кирунди кисонге киче кичуа (Имбабура) кичуа (Чимборасо) кореја коса куангали куанјама латыш лингала ломве луганда макуа малагаси малај малајалам мам маратһ масатек (Хуаутла) мајја маҹар михе море науатл (Хуастека) науатл (Шимали Пуебла) науатл (мәркәзи) науатл (Ҝерерро) нгабар нгангела ндебеле ндебеле (Зимбабве) ндонга нзема нјунгве окпе олу конзо осетин пангасинан пиҹин (Камерун) полјак португал португал (португал) пәнҹаб румын рус санго сапотек (Лачигуири) свати себуан сена сепеди серб серб (латын) сесуто (Ҹәнуби Африка) сетсвана сингал словак словен сотсил сранан-тонго суаһили сунда тагалог таи тамил тандрој тараски татар тви телугу тетела тзелтал тив тотонак тохолабал тсва тсонга тумбука түрк умбунду уруунд урһобо фин фон франсыз хорват чех чибемба читонга читонга (Зимбабве) читонга (Малави) чичева чокве чол чуабо шона јао јоруба јунан ҝүрҹү Һаити креолу һауса һереро һилигајнон һинд әрәб өзбәк\nОн ики кәшфијјатчы\nИсраиллиләр Сина дағыны тәрк едиб Фәран сәһрасындан Гәдис әразисинә ҝедирләр. Орада Јеһова Аллаһ Муса пејғәмбәрә дејир: «Исраиллиләрә вәд етдијим Кәнан торпағыны ҝөздән кечирмәк үчүн ораја һәр гәбиләдән бир нәфәр олмаг шәртилә 12 нәфәр ҝөндәр». Муса 12 нәфәр сечиб онлара дејир: «Кәнан дијарына ҝедин вә орада јетишән мејвәләрдән ҝәтирин. Бахын ҝөрүн оранын ҹамааты зәифдир, јохса ҝүҹлү, чадырларда јашајырлар, јохса евләрдә». Араларында Јушәнин вә Калибин олдуғу 12 кәшфијјатчы Кәнана јола дүшүр.\n40 ҝүндән сонра кәшфијјатчылар әлләриндә гара әнҹир, нар вә үзүм ҝери гајыдырлар. Онлар билдирирләр ки, «ора чох ҝөзәл јердир, анҹаг халгы чох ҝүҹлүдүр, шәһәр дә һүндүр диварларла әһатә олунуб». Сонра Калиб дејир: «Биз онлара галиб ҝәлә биләрик. Ҝәлин вахт итирмәјәк, елә инди дураг ҝедәк». Билирсән, Калиб нијә белә дејир? Чүнки о вә Јушә Јеһоваја ҝүвәнирләр. Анҹаг диҝәр он кәшфијјатчы етираз едир: «Јох! Оранын халгы нәһәнҝләрдир».\nИсраиллиләр ора ҝетмәјә үрәк етмирләр. Онлар дејинмәјә башлајыб, бир-бириләринә дејирләр: «Ҝәлин өзүмүзә башга башчы сечиб, Мисирә гајыдаг. Нијә ораја ҝедиб өләк?» Јушә илә Калиб исә дејирләр: «Јеһованын сөзүндән чыхмајын. Ҹәсур олун. Јеһова бизи горујаҹаг». Анҹаг исраиллиләр онлара гулаг асмырлар. Һәтта онлар Јушә илә Калиби өлдүрмәк истәјирләр!\nБәс Јеһова Аллаһ нә едир? О, Мусаја дејир: «Исраиллиләр үчүн бу гәдәр шеј етмәјимә бахмајараг, јенә дә мәнә гулаг асмырлар. Она ҝөрә дә 40 ил сәһрада јашајыб, орада өләҹәкләр. Јалныз онларын ушаглары вә Јушә илә Калиб вәд етдијим торпагда јашајаҹаглар».\n«Нијә горхдунуз, еј аз иманлылар?» (Мәтта 8:26)\nСуаллар: 12 кәшфијјатчы Кәнан дијарындан гајыданда нә баш верир? Јушә вә Калиб Јеһоваја ҝүвәндикләрини неҹә ҝөстәрирләр?\nСајлар 13:1—14:38; Ганунун тәкрары 1:22—33; Зәбур 78:22; Ибраниләрә 3:17—19\nИсраил халгы Кәнана дахил олур


Q=60	C=40	SS=20	LS=0	PS=0	DC=40	LC=0	SD=0	BS=0	G0=4	G1=1	G2=0	DLID=az_RU	BODY=Азәрбајҹан ССР ганунлары вә Азәрбајҹан ССР Али Совети Рәјасәт Һеј'әтинин фәрманлары мәҹмуәси. 1938—1963-ҹү илләр (az.). Б.: Азәрбајҹан ССР Али Советинин нәшри. 1963. 558 сәһ.\nBu səhifə sonuncu dəfə 3 aprel 2021 13:19 tarixində redaktə edilib.


Q=7	C=6	SS=2	LS=0	PS=1	DC=2	LC=0	SD=0	BS=2	G0=116	G1=88	G2=49	DLID=az_RU	BODY=Башчылар бизим үчүн һансы әһәмијјәти дашыјыр? | Тәлим\n«Дуаларда ајыг олун»\nЕһтијаҹы оланлара неҹә көмәк едә биләрик?\nСәбирлә неҹә ҝөзләјә биләрик?\nLIFE STORY Аллаһа хидмәт етмәк она мәлһәмдир!\nБашчылар бизим үчүн һансы әһәмијјәти дашыјыр?\nЧобанлар, Бөјүк Чобаны тәглид един\nFROM OUR ARCHIVES «Тысбаға кими, “гынымы” һәмишә өзүмлә дашыјырдым»\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Бразилија жест дили Вјетнам Гренландија Данимарка Индонезија Исвеч Камбоҹа Колумбија жест дили Литва Малта Мексика жест дили Непал Нидерланд Норвеч Таити Украјна Чин (мандарин, садәләшдирилмиш) Чин (мандарин, әнәнәви) адангме албан алман амһара африкаанс ајмара болгар варај венда волајта га газах гуарани гырғыз дхолуо еве ермәни естон ефик зулу ибо илок инҝилис исланд испан италјан каталан кечуа (Ајакучо) кечуа (Боливија) кикујју кинјаруанда кирунди кореја коса куангали куанјама латыш малагаси малај маҹар ндебеле ндонга нзема оромо пангасинан полјак португал румын рус свати себуан сепеди серб серб (латын) сесуто (Лесото) сетсвана сингал словак словен сранан-тонго суаһили тагалог таи татар тви тигре тсонга түрк фин франсыз хорват чех чичева шона јапон јоруба јунан ҝүрҹү Һаити креолу һилигајнон әрәб өзбәк\nҜөзәтчи гүлләси (тәлим нәшри) | нојабр 2013\n«Онлара гаршы башчыларымыз — халгымыздан олан чохлу рәһбәрләримиз чыхар» (МИК. 5:5).\nҸАВАБ ВЕРӘ БИЛӘРСИНИЗ?\nЕрамыздан әввәл VIII әсрдә Хизгија, Јешаја, Микеја вә Јерусәлимин башчылары јахшы чобан олдугларыны неҹә сүбут етмишдиләр?\nБу ҝүн башчылар кимләри тәмсил едир вә онлар Аллаһын халгына неҹә көмәк едирләр?\nАллаһын халгыны ҝөзләјән һүҹума һазыр олмаг үчүн сиз индидән һансы ваҹиб аддымы атмалысыныз?\n1. Сурија вә Исраилин планы нә үчүн баш тутмады?\nЕРАМЫЗДАН әввәл 762-ҹи 759-ҹу илләр арасында Исраил вә Сурија падшаһлары Јәһуда падшаһлығына гаршы мүһарибә елан етдиләр. Онларын мәгсәди Јерусәлими әлә кечирмәк, падшаһ Ахазы тахтдан салыб јеринә, еһтимал ки, Давуд падшаһын нәслиндән олмајан башга бирини әјләшдирмәк иди (Јешаја 7:5, 6). Анҹаг Исраил падшаһы јахшы билмәли иди ки, Јеһова Давудун нәслиндән олан бир шәхсин әбәдијјән Онун тахтына әјләшәҹәјини дејиб вә Аллаһын сөзү һеч вахт боша чыхмыр (Јешуа 23:14; 2 Шам. 7:16).\n2-4. Јешаја 7:14, 16 ајәләринин а) ерамыздан әввәл сәккизинҹи әсрдә; б) ерамызын биринҹи әсриндә неҹә јеринә јетдијини изаһ един.\n2 Илк бахышдан елә ҝәлирди ки, Сурија-Исраил иттифагы гәләбә чалаҹаг. Тәкҹә бир дөјүшдә Ахаз 120 000 иҝид дөјүшчүсүнү итирмишди! «Падшаһын оғлу» Маасеја өлдүрүлмүшдү (2 Салн. 28:6, 7). Анҹаг Јеһова һәр шеји ҝөрүрдү. О, Давуда вердији вәди хатырлајырды, буна ҝөрә дә Јешаја пејғәмбәри ҝөндәрди ки, олдугҹа руһландырыҹы хәбәр чатдырсын.\n3 Јешаја демишди: «Будур, бакирә гыз һамилә олуб оғлан доғаҹаг, адыны Иммануел гојаҹаг... Бу ушаг писә пис дејиб јахшыны сечә билмәздән әввәл сәни дәһшәтә салан о ики падшаһын [Сурија вә Исраилин] торпаглары бош галаҹаг» (Јешаја 7:14, 16). Дүздүр, бу пејғәмбәрлијин биринҹи һиссәси чох вахт Мәсиһин доғулмасына аид едилир (Мат. 1:23). Анҹаг ерамызын биринҹи әсриндә бу ики падшаһын, Сурија вә Исраил падшаһларынын Јәһуда үчүн һеч бир тәһлүкәси олмадығындан Иммануел һагда пејғәмбәрлик илк дәфә Јешајанын ҝүнләриндә јеринә јетмәли иди.\n4 Јешаја бу хәбәри чатдырдыгдан гыса мүддәт сонра онун арвады һамилә галды вә Маһер-Шалал-Хаш-Баз адында оғул доғду. Чох ҝүман ки, Јешајанын һаггында пејғәмбәрлик етдији «Иммануел» һәмин ушаг иди *. Гәдимдә доғулан көрпәјә, еһтимал ки, һәр һансы хүсуси һадисә илә әлагәдар бир ад гојулурду, анҹаг валидејнләри вә гоһумлары ону башга адла чағырырдылар (2 Шам. 12:24, 25). Исаја Иммануел ады илә мүраҹиәт олундуғуна даир һеч бир сүбут јохдур. (Јешаја 7:14; 8:3, 4 ајәләрини оху.)\n5. Ахаз падшаһ һансы ағылсыз гәрары верди?\n5 Исраиллә Сурија Јәһуданы әлә кечирмәк истәдикләри бир вахтда һәмин әразијә башга бир ишғалчы дөвләт дә ҝөз дикмишди. Бу, чичәкләнмәкдә олан дүнја империјасы Ашшур иди. Јешаја 8:3, 4 ајәләринә әсасән, Ашшур ҹәнуб падшаһлығы Јәһудаја һүҹум етмәздән габаг, «Дәмәшгин сәрвәти»ни вә «Самаријанын гәнимәти»ни апараҹагды. Аллаһын Јешаја васитәсилә дедији сөзләрә етибар етмәк әвәзинә, имансыз Ахаз ашшурлуларла һәлака апаран сазиш бағлады вә нәтиҹәдә, онлар јәһудалылары сыхышдырмаға башладылар (2 Пад. 16:7—10). Бир чобан кими, Ахаз Јәһуданы гараҝүнә гојду! Ҝәлин өзүмүздән сорушаг: «Ваҹиб гәрарлар гәбул едәндә мән Аллаһа етибар едирәм, јохса инсанлара?» (Сүл. мәс. 3:5, 6).\nЈЕНИ ЧОБАН ФӘРГЛИ ДАВРАНЫР\n6. Хизгија Ахаздан нәдә фәргләнирди?\n6 Ахаз ерамыздан әввәл 746-ҹы илдә өлдү вә онун јеринә оғлу Хизгија игтисади вә руһани ҹәһәтдән аҹынаҹаглы вәзијјәтдә олан Јәһуданын падшаһы олду. Тахта әјләшән ҝәнҹ падшаһын ҝөрәҹәји илк иш нә олаҹагды? Јәһуданы игтисади ҹәһәтдән дирчәлтмәк? Хејр. Руһани инсан олан Хизгија, бир чобан кими, халгына ҹан јандырырды. Онун илк иши тәмиз ибадәти бәрпа етмәк вә итаәтсиз халгын Јеһова илә мүнасибәтини мөһкәмләндирмәк иди. Хизгија Аллаһын ондан нә ҝөзләдијини баша дүшәндә гәтијјәтлә һәрәкәт етди. Бу, бизим үчүн неҹә дә ҝөзәл нүмунәдир! (2 Салн. 29:1—19).\n7. Нәјә ҝөрә левилиләр үчүн јени падшаһын дәстәји ваҹиб иди?\n7 Тәмиз ибадәтин бәрпа едилмәсиндә левилиләрә ваҹиб тапшырыг верилмишди. Буна ҝөрә дә Хизгија левилиләрлә ҝөрүшүб онлары үрәкләндирди. Бу ҝөрүшдә падшаһын: «Рәбб сизи сечиб ки, Онун өнүндә хидмәт едәсиниз», — сөзләрини ешидән садиг левилиләр севинҹ ҝөз јашларыны сахлаја билмәдиләр (2 Салн. 29:11). Бәли, левилиләр тәмиз ибадәти бәрпа етмәк үчүн ајдын ҝөстәриш алмышдылар!\n8. Хизгија халгы руһән дирчәлтмәк үчүн даһа һансы аддымлары атды вә бунун нәтиҹәси нә олду?\n8 Хизгија Јәһуданы вә Исраили бөјүк Пасха бајрамыны гејд етмәјә дәвәт етди. Онун ардынҹа исә халг једди ҝүн давам едән Мајасыз чөрәк бајрамыны гејд етди. Бајрам халга о гәдәр севинҹ бәхш етмишди ки, онлар бајрамы даһа једди ҝүн дә кечирмәк гәрарына ҝәлдиләр. Мүгәддәс Китабда дејилир: «Јерусәлим бөјүк севинҹ ичиндә иди, чүнки Исраил падшаһы Давуд оғлу Сүлејманын дөврүндән бәри Јерусәлимдә белә бајрам олмамышды» (2 Салн. 30:25, 26). Бу бајрам халгы әмәлли-башлы руһландырмышды. 2 Салнамәләр 31:1 ајәсиндән охујуруг: «Бүтүн бу иш гуртаранда орада олан бүтүн Исраиллиләр... даш сүтунлары сындырды, Ашера бүтләрини кәсди... сәҹдәҝаһлары вә гурбанҝаһлары ахыра гәдәр дағытдылар». Беләҹә, Јәһуда халгы Јеһоваја тәрәф дөнмәјә башлады. Бу руһани тәмизләнмә халгы башларына ҝәләҹәк бәлалара һазырлајырды.\nПАДШАҺ ЧӘТИНЛИКЛӘРӘ ҺАЗЫРЛАШЫР\n9. а) Исраилин планы нә үчүн баш тутмады? б) Санхерив Јәһуданы әлә кечирмәјә неҹә башламышды?\n9 Јешајанын сөзләри јеринә јетир: ашшурлулар шимал падшаһлығы олан Исраили зәбт едир вә сакинләрини сүрҝүн едир, бунунла да Исраилин Давудун тахтыны әлә кечирмәк планы пуча чыхыр. Бәс ашшурлуларын планы нәдир? Инди ашшурлуларын һәдәфи Јәһудадыр. «Хизгијанын падшаһлығынын он дөрдүнҹү илиндә Ашшур падшаһы Санхерив Јәһуданын бүтүн галалы шәһәрләринә һүҹум едиб онлары алды». Мәлумата әсасән, Санхерив, үмумиликдә, Јәһуданын 46 шәһәрини әлә кечирмишди. Тәсәввүр един, һәмин вахт сиз Јерусәлимдә јашајырсыныз вә Ашшур ордусу Јәһуда шәһәрләрини бир-бир әлә кечирир. Белә вәзијјәтдә өзүнүзү неҹә һисс едәрдиниз? (2 Пад. 18:13).\n10. Микеја 5:5, 6 ајәләриндәки сөзләр Хизгијаны нә үчүн үрәкләндирди?\n10 Сөзсүз, Хизгија јахынлашмагда олан тәһлүкәдән хәбәрдар иди. Лакин атасы Ахаз кими, ағылсызҹасына бүтпәрәст халглардан көмәк истәмәк әвәзинә, Јеһоваја ҝүвәнди (2 Салн. 28:20, 21). Ола билсин, о, һәмин дөврдә јашајан Микеја пејғәмбәрин Ашшур барәдә габагҹадан дедији сөзләрдән аҝаһ иди: «[Ашшурлулара]... гаршы башчыларымыз — халгымыздан олан чохлу рәһбәрләримиз чыхар. Гылынҹла Ашшур торпагларыны... виран едәҹәкләр» (Мик. 5:5, 6). Сөзсүз, бу илһамланмыш сөзләр Хизгијаны үрәкләндирди, чүнки бу сөзләр ҝөстәрирди ки, ашшурлулара гаршы олдугҹа гејри-ади бир орду вурушаҹаг вә сонда онлар галиб ҝәләҹәк.\n11. Башчылар һаггындакы пејғәмбәрлик, әсас етибарилә, нә вахт јеринә јетәҹәк?\n11 Башчылар һаггындакы пејғәмбәрлик, әсас етибарилә, «Исраил үзәриндә Һөкмдар» олан вә «нәсли чох гәдимләрә [ҝедән]» Исанын доғулмасындан узун илләр сонра јеринә јетәҹәкди. (Микеја 5:1, 2 ајәләрини оху.) Бу, Јеһованын әксәр хидмәтчиләринин һәјаты мүасир «ашшурлу» тәрәфиндән һәдәфә алынан заман баш верәҹәк. Дүшмәнләрини мәғлуб етмәк үчүн Јеһова Оғлунун башчылыг етдији һансы ордудан истифадә едәҹәк? Бу суалын ҹавабыны сонра биләҹәјик. Амма әввәлҹә ҝәлин ҝөрәк Ашшурун һүҹумуна мәруз галан Хизгијадан нә өјрәнә биләрик.\nХИЗГИЈА МҮДРИК ДАВРАНЫР\n12. Хизгија һансы аддымлары атды вә онунла бирҝә кимләр Аллаһын халгыны мүдафиә етди?\n12 Јеһова өзүмүзүн баҹармадығымыз шеји бизим үчүн етмәјә һәмишә һазырдыр, амма О ҝөзләјир ки, биз әлимиздән ҝәләни едәк. Хизгија «өз рәисләри вә сәркәрдәләри илә мәсләһәтләшди» вә онлар бирҝә гәрара ҝәлдиләр ки, «шәһәрдән кәнарда олан су мәнбәләрини» кәссинләр. Бундан әлавә, «Хизгија ҹәсарәтләнди, диварын бүтүн учмуш јерләрини тикди вә онун үстүндә гүлләләр дүзәлтди. Бајыр тәрәфдән башга бир дивар да тикди... Чохлу силаһ вә галхан дүзәлтди» (2 Салн. 32:3—5). Өз халгыны горумаг үчүн Јеһова ҹәсарәтли кишиләрдән — Хизгијадан, башчылардан вә руһән мөһкәм пејғәмбәрләрдән истифадә етмишди.\n13. Халгы гаршыдан ҝәлән һүҹума һазырламаг үчүн Хизгија һансы ваҹиб аддымы атды? Изаһ един.\n13 Хизгија сулары кәсмәкдән вә шәһәрин диварларыны мөһкәмләндирмәкдән даһа ваҹиб бир иш ҝөрдү. Бир чобан кими, о, халгы топлады вә: «Ашшур падшаһындан... горхмајын, руһдан дүшмәјин, чүнки бизимлә олан онунла оландан бөјүкдүр. Онунла олан инсан ҝүҹүдүр, анҹаг бизимлә олан Аллаһымыз Рәбдир ки, бизә көмәк едир вә мүһарибәләримиздә вурушур», — сөзләри илә онлары руһландырды. Бу, неҹә дә иманы мөһкәмләндирән хатырлатма иди — Јеһова Өз халгы үчүн вурушаҹагды! Буну ешидән јәһудиләр «Јәһуда падшаһы Хизгијанын сөзләриндән үрәкләнди». Бәли, Хизгијанын сөзләри халгы ҹәсарәтләндирди. Јеһова Өз пејғәмбәри васитәсилә дедији кими, Хизгија, башчылар вә сәркәрдәләр, еләҹә дә Микеја вә Јешаја пејғәмбәр јахшы чобан олдугларыны ҝөстәрдиләр (2 Салн. 32:7, 8; Микеја 5:5, 6 ајәләрини оху).\n14. Баш елчи нәјә чалышырды, анҹаг халг неҹә мүнасибәт ҝөстәрди?\n14 Ашшур падшаһы Јерусәлимин ҹәнуб-гәрбиндә, Лакишдә дүшәрҝә салды. Орадан үч елчисини Јерусәлимә ҝөндәрди ки, халгдан тәслим олмағы тәләб етсин. Онун баш елчиси мүхтәлиф фәндләрә әл атды. Ибрани дилиндә данышараг о, халгы падшаһа хәјанәт едиб ашшурлулара табе олмаға сәсләди вә онлары раһат һәјат сүрәҹәкләри бир дијара апараҹагларына даир јаланчы вәдләр верди. (2 Падшаһлар 18:31, 32 ајәләрини оху.) Сонра баш елчи иддиа етди ки, диҝәр халгларын аллаһлары онлара ибадәт едәнләри горуја билмәдији кими, Јеһова да јәһудиләри ашшурлуларын әлиндән гуртара билмәјәҹәк. Халгын бу бөһтанчыларын јаланларына ујмамасы тәрифәлајигдир. Бу ҝүн дә Јеһованын хидмәтчиләри онларын нүмунәсини тәглид едир. (2 Падшаһлар 18:35, 36 ајәләрини оху.)\n15. Јерусәлим сакинләриндән нә тәләб олунурду вә Јеһова шәһәри неҹә хилас етди?\n15 Ајдын мәсәләдир ки, Хизгија баш верәнләрә ҝөрә кәдәрләнмишди, лакин хариҹи гүввәләрдән көмәк ахтармаг әвәзинә, о, Јешаја пејғәмбәрин јанына ҝетди. Јешаја она деди: «О [Санхерив] бу шәһәрә ҝирмәјәҹәк, ораја ох атмајаҹаг» (2 Пад. 19:32). Јерусәлимин бүтүн сакинләриндән ҝөзләнилән јеҝанә шеј өз јерләриндә галмаг иди. Јәһуда үчүн Јеһова дөјүшәҹәкди. Вә дөјүшдү дә! «О ҝеҹә Рәббин мәләји чыхыб Ашшур ордуҝаһында јүз сәксән беш мин нәфәри гырды» (2 Пад. 19:35). Јәһуданын хиласы Хизгијанын шәһәр суларыны кәсмәси вә ја диварлары бәрпа етмәси сајәсиндә јох, Аллаһын ҝүҹү сајәсиндә олду.\nБИЗИМ ҮЧҮН ИБРӘТ ДӘРСИ\n16. Бу ҝүн а) Јерусәлимин вәтәндашлары, б) «ашшурлу», ҹ) башчылар кимләрдир?\n16 Башчылар һаггында олан пејғәмбәрлик ҝениш мигјасда бизим ҝүнләрдә јеринә јетир. Гәдим Јерусәлимин сакинләри ашшурлуларын һүҹумуна мәруз галмышды. Јахын ҝәләҹәкдә дә Јеһованын мүдафиәсиз ҝөрүнән халгы онлары јер үзүндән силмәк нијјәтиндә олан мүасир «ашшурлу»нун һүҹумуна мәруз галаҹаг. Мүгәддәс Јазыларда бу һүҹумдан, еләҹә дә Магогдан олан Гогун, «шимал падшаһы»нын вә «дүнја падшаһлары»нын һүҹумларындан бәһс едилир (Јез. 38:2, 10—13; Дан. 11:40, 44, 45; Вәһј 17:14; 19:19). Бәс бунлар фәргли һүҹумлардыр? Бу, дәгиг мәлум дејил. Мүгәддәс Китабда ејни һүҹум мүхтәлиф ҹүр адлана биләр. Јеһова гәддар дүшмән олан «ашшурлу»ја гаршы Микејанын пејғәмбәрлијиндә хатырланан һансы «ҝизли силаһ»дан истифадә едәҹәк? Һеч кимин ағлына ҝәтирмәдији шәхсләрдән — башчылардан (Мик. 5:5). Бу инанылмаз ордудакы башчылар јығынҹаг ағсаггалларыдыр (1 Пет. 5:2). Бу ҝүн Јеһова Өз дәјәрли сүрүсүнү отармаг, халгыны мүасир «ашшурлу»нун ҝәләҹәк һүҹумуна гаршы мөһкәмләндирмәк үчүн чохлу сајда руһани кишиләрдән истифадә едир. Микејанын пејғәмбәрлијиндә гејд олунур ки, онлар «гылынҹла Ашшур торпагларыны... виран едәҹәкләр» (Мик. 5:6). Бәли, онларын «силаһлары» арасында «руһун [гылынҹы]», Аллаһын Кәламы да вар (2 Кор. 10:4; Ефес. 6:17).\n17. Бу мәгаләдән ағсаггаллар өзләри үчүн һансы дөрд нәтиҹәни чыхара биләрләр?\n17 Бу мәгаләни охујан ағсаггаллар өзләри үчүн фајдалы нәтиҹә чыхара биләрләр: 1) «Ашшурлу»нун јахынлашан һүҹумуна һазырлашмаг үчүн ата биләҹәјимиз ән мүдрик аддым Аллаһа иманымызы артырмаг вә бу ишдә баҹы-гардашлара көмәк етмәкдир. 2) «Ашшурлу» һүҹум едән заман ағсаггаллар там әмин олмалыдырлар ки, Јеһова бизи мүдафиә едәҹәк. 3) Һәмин вахт Јеһованын тәшкилатындан алаҹағымыз хиласедиҹи рәһбәрлик инсан ҝөзүндә ағлабатан ҝөрүнмәјә биләр. Истәнилән һалда һәр биримиз алаҹағымыз рәһбәрликләрә ҹанла-башла табе олмалыјыг. 4) Инди дүнјәви тәһсилә, мадди шејләрә вә ја инсан тәшкилатларына бел бағлајан кәсләрин өз дүшүнҹә тәрзләрини дәјишмәк вахтыдыр. Ағсаггаллар иманда бүдрәјәнләрә дәрһал көмәк етмәјә һазыр олмалыдырлар.\n18. Бу мәгаләнин үзәриндә дүшүнмәк ҝәләҹәкдә бизә неҹә фајда ҝәтирә биләр?\n18 Вахт ҝәләҹәк Аллаһын мүасир хидмәтчиләри, Хизгијанын ҝүнләриндә Јерусәлимдә мүһасирәјә алынмыш јәһудиләр кими, кәнардан мүдафиәсиз ҝөрүнәҹәк. Һәмин вахт һәр биримиз Хизгијанын сөзләрини јадымыза салыб ҝүҹ әлдә едә биләрик. Ҝәлин јадда сахлајаг ки, дүшмәнләримизлә олан «инсан ҝүҹүдүр, анҹаг бизимлә олан Аллаһымыз Рәбдир ки, бизә көмәк едир вә мүһарибәләримиздә вурушур» (2 Салн. 32:8).\n^ абз. 4 Јешаја 7:14 ајәсиндә «бакирә» кими тәрҹүмә едилән ибрани сөзүнү һәм әрә ҝетмиш гадына, һәм дә субај гыза аид етмәк олар. Демәли, һәмин сөз Јешајанын арвадына да, јәһуди гызы Мәрјәмә дә аид ишләдилә биләр..\nҜӨЗӘТЧИ ГҮЛЛӘСИ (ТӘЛИМ НӘШРИ) нојабр 2013


Q=17	C=9	SS=1	LS=9	PS=1	DC=3	LC=0	SD=0	BS=0	G0=49	G1=27	G2=5	DLID=az_RU	BODY=Аллаһы таныјаг | Мүждә\nДИЛИ: Aзәрбајҹан (кирил әлифбасы) Cakchiquel (Central) Pidgin (West Africa) Јава (шәрги) Јава дили Јапонија жест дили Јени Зеландија жест дили Австралија жест дили Австрија жест дили Азәрбајҹан (латын әлифбасы) Албанија жест дили Алманија жест дили Америка жест дили Ангола жест дили Арҝентина жест дили Бали Белиз креолу Боливија жест дили Боснија Бразилија жест дили Британија жест дили Валенсија Венесуела жест дили Вјетнам Галисија дили Гана жест дили Гајана креолу Гваделупа креолу Гватемала жест дили Гвинеа-Биссау креолу Гренландија Данимарка Дусун Еквадор жест дили Естонија жест дили Индонезија Индонезија жест дили Исвеч Исвеч жест дили Исвечрә ләһҹәсинин жест дили Испанија жест дили Италија жест дили Камбоҹа Квебек жест дили Кирибати Кисии Колумбија жест дили Комор (Нгазиджа) Конго Кореја жест дили Коста-Рика жест дили Куба жест дили Лаос Латвија жест дили Литва Лүксембург Маврики креолу Мадагаскар жест дили Македонија Малајзија жест дили Малта Маркиз дили (Нуку-Һива) Маркиз дили (Һива-Оа) Маршалл Маҹарыстан жест дили Мексика жест дили Мозамбик жест дили Монголустан жест дили Мјанма Мәркәзи Алјаска јупики Непал Ниас Нидерланд Нидерланд жест дили Никарагуа жест дили Ниуе Ниҝериа пиҹини Норвеч Палау Панама жест дили Парагвај жест дили Пенсилванија-алман Перу жест дили Полша жест дили Понапе Португалија жест дили Раратонга Рејунјон креолу Румынија жест дили Салвадор жест дили Самоа Санҝир Сербија жест дили Сејшел креолу Словакија жест дили Соломон Адалары пиҹини Сомали Таити Токелау Тонга Тувалу Увеа Уелс Украјна Фарер Филиппин жест дили Финландија жест дили Фиҹи Франса жест дили Хмонг (ағ) Хорватија жест дили Чехија жест дили Чили жест дили Чин (Кантон, садәләшдирилмиш) Чин (Кантон, әнәнәви) Чин (мандарин, садәләшдирилмиш) Чин (мандарин, әнәнәви) Чин жест дили аббеј абуи абхаз агуаруна адангме адһола албан алман алур амһара аракуан ассам аттие аукан африкаанс ачоли ашағы алман ајмара аҹа аҹие бамана баса (Камерун) баса (Либерија) баск батак (дејри) батак (каро) батак (сималунгун) батак (тоба) бауле бенгал бете бетсимисарака (шимали) бетсимисарака (ҹәнуби) биак бикол бислама болгар булу варај варрау везо венда вејева волајта волоф га газах ган гарачы (Македонија) гарачы (Сербија) гарачы дили (Албанија) гарачы дили (Арҝентина) гарачы дили (Болгарыстан) гарачы дили (Румынија) гарачы дили (Шимали Јунаныстан) гарачы дили (Шәрги Словакија) гарачы дили (кирил) (Македонија) гарачы дили (Ҹәнуби Јунаныстан) гарифуна гокана гуарани гуарани (боливија) гуахиро гуере гуна гурмантче гуро гуҹарат гырғыз дамара дајак (Аһе) дајак (нгаҹу) дигорон дреһу дуала дхолуо еве едо ембера (катио) ермәни ермәни (гәрб) есан естон ефик занде зулу ибан ибанаг ибинда ибо иврит илок инакеанон инҝилис ирланд исланд исоко испан италјан кабил кабовердиану кабре кадазан кана каннада каонде карен (сго) каталан качин кекчи кечуа (Анкаш) кечуа (Ајакучо) кечуа (Боливија) кечуа (Куско) кечуа (Чибелбо) кечуа (Һуалјага Һуануко) кикамба киконго кикујју килуба кимбунду кинанде кинјаруанда кипенде кирунди кисонге кисси киче кичуа (Имбабура) кичуа (Пастаса) кичуа (Сантјаго-дел-Естеро) кичуа (Тена) кичуа (Чимборасо) конкани (деванагари) конкани (латын) кореја коса кпелле крио куангали куанјама кјангонде күрд курманҹи күрд курманҹи (Гафгаз) күрд курманҹи (кирил) күрд сорани күсаије кһаси ламба латгал латыш лаһу ленҹе лингала ловари лози ломве лувале луганда лугбара лунда мади мазахуа макасаи макуа макуши малагаси малај малајалам мам мамбаи (Ермера) мамбве-лунгу мангарева мандјак манинка (шәрги) манипури мано маратһ масатек (Хуаутла) мајо мајја мајја (мопан) маҹар мбукушу мегрел менде меру мизо мискито михе миштек (Тлахиако) миштек (Уахуапан) миштек (Ҝерреро) монгол море моту навахо нага-куки-чин (зотунг) нага-куки-чин (куки) нага-куки-чин (тиддим) нага-куки-чин (һакһа) нама науатл (Веракрус) науатл (Хуастека) науатл (Шимали Пуебла) науатл (мәркәзи) науатл (Ҝерерро) нгабар нгангела нгиембун ндау ндебеле ндебеле (Зимбабве) ндонга ненгоне нзема нјанека нјунгве одиа окпе олу конзо оромо осетин отоми (Мескитал вадиси) отоми (Мехико штаты) паес пангасинан папјаменто (Аруба) папјаменто (Күрасао) пемон пиароа пилага пиҹин (Камерун) полјак помор португал португал (португал) пулар пәнҹаб пәнҹаб (шаһмуһи) рапануи ровиана руманјо румын рунгус рунјанкоре рус рус жест дили руторо саами (шимал) санго сапотек (Вилла Алта) сапотек (Истм) сапотек (Лачигуири) сапотек (гуевеа) сарамаккан сарнами свати себуан сена сенуфо (себаара) сепеди сепулана серб серб (латын) серер сесуто (Лесото) сесуто (Ҹәнуби Африка) сетсвана сидамо сингал словак словен соли сотсил сранан-тонго суаһили суаһили (Конго) сунда сусу тагалог таи талјан тамил тандрој танкарана тараски тарахумара татар таҹик тви телугу тесо тетела тетум (Дили) тзелтал тив тигре тиревуҹу тлапанек тоабаите тоба ток-писин тораҹа тотонак тохолабал трук тсва тсонга тумбука тупури түрк түркмән уичи умбунду урду уруунд урһобо ујғур (кирил) фанте фарс фаталуку фин фон франсыз фрафра фриз фулфулде (Камерун) футуна (шәрги) харачии (харакуу) хехе хорват хуастек (Сан-Луис-Потоси) чавакано чаморро чангана (Зимбабве) чангана(Мозамбик) чех чибемба чилуба чинамванга чинјанја читонга читонга (Зимбабве) читонга (Малави) чичева чокве чол чонтал (Табаско) чопи чуабо чуваш шаванте шипибо-конибо шона шуара јакоуба јао јапон јоруба јукпа јунан јунан жест дили ҝерзе ҝитонга ҝүрҹү ҹола Һаити креолу Һиндистан жест дили Һондурас жест дили Һонконг жест дили һаву һауса һаја һереро һилигајнон һинд һири-моту һунсрик әрәб әрәб (Мәракеш) әрәб (Тунис) өзбәк өзбәк (латын)\n1. Нәјә ҝөрә јалныз Аллаһа ибадәт етмәк лазымдыр?\nҺәр шеји јарадан Аллаһдыр. Онун нә башланғыҹы, нә дә сону вардыр (Зәбур 90:2). Мүгәддәс Китабда јазылмыш ҝөзәл мүждәләрин дә мәнбәји Одур (1 Тимутијә 1:11). Бизә һәјаты Аллаһ бәхш етдији үчүн јалныз Она ибадәт етмәлијик. Вәһј 4:11 ајәсини охујун.\n2. Аллаһ һаггында нә билирсиниз?\nАллаһы һеч бир инсан ҝөрмәјиб. О, руһдур, Ону ҝөрмәк мүмкүн дејил. Руһ ҹисмани варлыглардан алидир (Јәһја 4:24). Бунунла белә, биз Аллаһын хүсусијјәтләрини Онун јаратдыгларында ҝөрә биләрик. Мәсәлән, чешид-чешид мејвәләр, ал-әлван чичәкләр Онун мәһәббәт вә һикмәтини бүрузә верир. Уҹсуз-буҹагсыз Каинат исә һәдсиз ҝүҹүнә шәһадәт едир. Ромалылара 1:20 ајәсини охујун.\nАллаһы даһа јахшы танымаг үчүн Мүгәддәс Китабы охумаг лазымдыр. Орада Аллаһын нәдән разы галыб нәји бәјәнмәдији барәдә, инсанларла неҹә рәфтар етмәси, һәмчинин мүхтәлиф һаллара һансы мүнасибәтлә јанашмасы барәдә данышылыр. Зәбур 103:7—10 ајәләрини охујун.\n3. Аллаһын нечә ады вар?\nАллаһа мүхтәлиф сифәтләрлә мүраҹиәт олунур, амма Онун тәк бир ады вардыр. Давуд пејғәмбәр демишдир: «Ја Рәббимиз Јеһова, бүтүн дүнјада исмин неҹә әзәмәтлидир, еһтишамыны ҝөјләрдән јүксәјә галдырдын!» (Зәбур 8:1). Аллаһын ады мүхтәлиф дилләрдә мүхтәлиф ҹүр тәләффүз олунур. Мүгәддәс Китабын 2014-ҹү илдә дәрҹ едилмиш азәрбајҹанҹа тәрҹүмәсиндә бу ад «Јеһова» формасында ишләнир. «Азәрбајҹан Милли Енсиклопедијасы»нда «Јәһва» кими верилиб (I ҹилд, сәһ. 333). Аллаһын сөзләрини гәләмә алмыш пејғәмбәрләр Онун уҹа адыны Мүгәддәс Китабда тәхминән 7000 дәфә јазмышлар. Мәтта 22:37, 38 ајәләрини охујун.\n4. Дүнјадакы әзаблар Аллаһдандырмы?\nАллаһ чәкдијимиз әзаблары ҝөрүр вә тезликлә онлара сон гојаҹаг\nБу ҝүн дүнјада әзаб-әзијјәт баш алыб ҝетдијиндән бәзи инсанлар дүшүнүр ки, Аллаһ бизимлә марагланмыр. Бир башгалары исә дејир ки, Аллаһ бизи бу јолла сынаға чәкир. Амма бу белә дејил. Јагуб 1:13 ајәсини охујун.\nАллаһ инсана ирадә азадлығы кими мисилсиз немәт бәхш едиб. Әслиндә, инсан бу азадлыгдан Аллаһа хош ҝедән ишләр үчүн истифадә етмәлидир (Јушә 24:15). Әфсус ки, бир чохлары пислик јолуну сечиб, буна ҝөрә дә зүлм ҝетдикҹә артыр. Бу ҹүр һагсызлыглары ҝөрмәк Аллаһа гәтијјән хош дејил. Јарадылыш 6:5, 6 ајәләрини охујун.\nЈеһова бизим рифаһымызы дүшүнән Аллаһдыр вә истәјир ки, биз хошбәхт јашајаг. О, тезликлә әзаб-әзијјәтин дә, онлары төрәдән инсанларын да көкүнү кәсәҹәк. Һәләлик исә Аллаһын әзабларын гаршысыны алмамасы сәбәбсиз дејил. Сәккизинҹи фәсилдә бу сәбәбләри арашдыраҹағыг. 2 Бутрус 2:9; 3:7, 13 ајәләрини охујун.\n5. Аллаһа јахынлашмаг үчүн нә етмәлијик?\nЈеһова Аллаһ биз инсанлара дуа етмәји бујурур. Беләҹә, биз Она јахынлаша биләрик. О, шәхсән һәр биримизлә марагланыр (Зәбур 65:2; 145:18). Бәзән биз сәһвләр едирик, амма Аллаһ бағышлајандыр. Ону разы салмаг үчүн етдијимиз ҹәһдләр Онун ҝөзүндән јајынмыр. Демәли, ҝүнаһлы олсаг да, Аллаһа јахынлаша биләрик. Зәбур 103:12—14; Јагуб 4:8 ајәләрини охујун.\nҺәјатын баниси Јеһова Аллаһ олдуғу үчүн һамыдан вә һәр шејдән чох Ону севмәлијик (Марк 12:30). Аллаһы севдијимизи Онун һаггында өјрәнмәклә вә Онун тәләбләринә әмәл етмәклә ҝөстәрә биләрик. Беләҹә, Аллаһа јахынлашарыг. 1 Тимутијә 2:4; 1 Јәһја 5:3 ајәләрини охујун.


Q=15	C=6	SS=6	LS=3	PS=6	DC=0	LC=0	SD=0	BS=1	G0=30	G1=21	G2=11	DLID=az_RU	BODY=Јәһја 14 | Онлајн Мүгәддәс Китаб | Јени дүнја тәрҹүмәси\nИса Аллаһа јахынлашмағын јеҝанә јолудур (1—14)\nЈол, һәгигәт вә һәјат мәнәм (6)\nИса мүгәддәс руһу верәҹәјини вәд едир (15—31)\nАта мәндән үстүндүр (28)\n14 Гој үрәјиниз нараһат олмасын.+ Аллаһа да иман един,+ мәнә дә. 2 Атамын евиндә галмаға јер чохдур. Белә олмасајды, мән сизә дејәрдим. Ахы мән сизин үчүн јер һазырламаға ҝедирәм.+ 3 Әҝәр мән ҝедиб сизин үчүн јер һазырласам, гајыдыб сизи евә, өз јаныма апараҹағам ки, сиз дә мән олан јердә оласыныз.+ 4 Сиз ҝетдијим јерин јолуну билирсиниз». 5 Томас+ деди: «Аға, биз сәнин һара ҝетдијини билмирик, јолу һарадан биләк?» 6 Иса ҹаваб верди: «Јол,+ һәгигәт+ вә һәјат+ мәнәм. Мәним васитәчилијим олмадан һеч кәс Атанын јанына ҝәлә билмәз.+ 7 Мәни таныјырсынызса, Атамы да таныјырсыныз. Бу андан етибарән, сиз Ону таныјырсыныз, сиз Ону ҝөрдүнүз».+ 8 Филип деди: «Аға, бизә Атаны ҝөстәр, бәсимиздир». 9 Иса она деди: «Мән нечә вахтдыр ки, сизинләјәм, сән исә, Филип, бу вахта гәдәр мәни танымамысан? Мәни ҝөрән Атаны да ҝөрүб.+ Неҹә олур ки, сән: “Бизә Атаны ҝөстәр”, — дејирсән? 10 Мәҝәр мәним Ата илә, Атанын да мәнимлә вәһдәтдә олдуғуна инанмырсан?+ Сизә дедијим сөзләри өзүмдән демирәм,+ мәнимлә даима вәһдәтдә олан Атам мәним васитәмлә Өз ишини ҝөрүр. 11 Инанын, мән Атамла, Атам да мәнимлә вәһдәтдәдир. Мәнә инанмырсынызса, етдијим ишләрә инанын.+ 12 Буну билин, мәнә иман едән адам мәним етдијим ишләри едәҹәк вә бунлардан да бөјүк ишләр едәҹәк,+ чүнки мән Атамын јанына ҝедирәм.+ 13 Бундан әлавә, мәним адымла нә истәсәниз, диләјинизи јеринә јетирәҹәјәм ки, Ата Оғул васитәсилә шәрәфләнсин.+ 14 Мәним адымла нә исә диләсәниз, јеринә јетирәҹәјәм. 15 Мәни севирсинизсә, әмрләримә дә әмәл едәҹәксиниз.+ 16 Мән Атамдан хаһиш едәҹәјәм вә О, сизә башга бир көмәкчи* верәҹәк. О, әбәдијјән сизинлә олаҹаг.+ 17 Бу көмәкчи һәгигәт руһудур.+ Дүнја бу руһу ала билмәз, чүнки ону ҝөрмүр вә танымыр.+ Сиз исә ону таныјырсыныз, чүнки о, сизинләдир вә сиздәдир. 18 Сизи јетим гојмајаҹағам, мүтләг јаныныза ҝәләҹәјәм.+ 19 Бир аздан дүнја артыг мәни ҝөрмәјәҹәк, сиз исә ҝөрәҹәксиниз,+ мән јашадығым үчүн сиз дә јашајаҹагсыныз. 20 О ҝүн сиз мәним Ата илә, сизин мәнимлә, мәним дә сизинлә вәһдәтдә олдуғуму биләҹәксиниз.+ 21 Мәни севән адам мәним әмрләрими гәбул едиб онлара әмәл едир. Мәни севән адамы Атам да севәҹәк, мән дә ону севәҹәјәм вә өзүмү она ачыг-ашкар ҝөстәрәҹәјәм». 22 Искәрјут јох, о бири Јәһуда+ деди: «Аға, сән өзүнү нә үчүн дүнјаја јох, мәһз бизә ачыг-ашкар ҝөстәрмәк истәјирсән?» 23 Иса она ҹаваб верди: «Мәни севән мәним сөзүмә әмәл едәҹәк+ вә Атам ону севәҹәк. Онда биз онун јанына ҝәлиб онунла јашајаҹағыг.+ 24 Мәни севмәјән исә сөзүмә әмәл етмир. Ешитдијиниз сөзләр мәним дејил, мәни ҝөндәрмиш Атанындыр.+ 25 Һәлә ки сизинләјәм бунлары сизә дејирәм. 26 Көмәкчи, јәни Атанын мәним адымла ҝөндәрәҹәји мүгәддәс руһ һәр шеји сизә өјрәдәҹәк вә сизә дедијим бүтүн сөзләри јадыныза салаҹаг.+ 27 Сизә сүлһ верирәм, өз сүлһүмү сизә бағышлајырам.+ Мәним вердијим сүлһ дүнјанын вердији сүлһә бәнзәмир. Гој үрәјиниз нараһат олмасын, горхмајын. 28 Сизә: “Ҝедирәм вә јаныныза гајыдаҹағам”, — дедијими ешитдиниз. Мәни севирсинизсә, Атамын јанына ҝетдијимә севинмәлисиниз, ахы Ата мәндән үстүндүр.+ 29 Сизә габагҹадан сөјләдим ки, бу һадисәләр баш верәндә инанасыныз.+ 30 Артыг сизинлә чох данышмајаҹағам, чүнки бу дүнјанын һөкмдары+ ҝәлир. Онун мәним үзәримдә һакимијјәти јохдур.+ 31 Лакин Атамы севдијими дүнја билсин дејә, һәр шеји Атамын мәнә бујурдуғу кими едирәм.+ Дурун ҝедәк.\n^ Јун. параклетос. Мәнасы: тәсәлливериҹи.